ai4bharat/Pralekha huggingface dataset:
سائنس اور ٹیکنالوجی کی وزارت
دھیان  کے بعد دماغ میں فنکشنل کنیکٹی ویٹی میں تبدیلی آتی ہے : ایک مطالعہ
محققین نے پایا ہے کہ مسلسل دھیان  سے ریلے چینلوں کے درمیان کنکٹی ویٹی میں تبدیلی آتی ہے ، جو سینسری ورلڈ سے اعداد و شمار کو دماغ کے سیریبل کورٹیکس تک لے جاتی ہے ۔ اس سے کوئی بھی شخص آسانی سے گہرے مراقبے کی حالت میں پہنچ جاتا ہے ، جس سے دھیان لگانا زیادہ آسان ہو جاتا ہے ۔ مراقبہ یا دھیان صدیوں سے بھارتی روایات میں اہم حصہ رہا ہے ۔
البتہ ، یوگا کی مختلف حالتوں کے بارے میں سائنسی فہم محدود ہے ۔ ای ای جی کے متعدد مطالعات سے پتہ چلا ہے کہ مراقبہ کے ایک گہرے مرحلے کے نتیجے میں دماغ میں تھیٹا اور ڈیلٹا لہروں میں اضافہ ہوتا ہے۔ یہ لہریں آرام دہ مرحلے کے دوران پیدا ہوتی ہیں لیکن نیند کے مرحلے میں نہیں۔
شکل 1: ماہر مراقبہ کرنے والوں میں یوگا نیدرا مراقبہ سے پہلے اور بعد میں پچھلے تھیلاموکارٹیکل فنکشنل کنیکٹوٹی میں تبدیلی آتی ہے۔
سائنس اینڈ ٹیکنالوجی ڈیپارٹمنٹ  کے ستیم پروگرام کے تعاون سے ایک نئے مطالعے پتہ چلاتا ہے کہ مستقل مشق دماغ کے حسی علاقوں کے ساتھ تھیلاموکارٹیکل تعلق کو کم کرتی ہے۔ یہ نتائج انٹرنیشنل سوسائٹی فار میگنیٹک ریزوننس کے سالانہ اجلاس میں پیش کئے گئے۔
ویبھو ترپاٹھی، انجو دھون، وِدور مہاجن اور راہل گرگ پر مشتمل ٹیم نے مراقبے سے پہلے ، مراقبے کے دوران اور مراقبے کے بعد ماہرین مراقبہ کرنے والوں کے ایم آر آئی کی مدد سے دماغی سرگرمیوں کو ریکارڈ کیا ۔
شکل 2: تجرباتی پروٹوکول
نفسیاتی اور دماغی علوم کے شعبہ، بوسٹن یونیورسٹی، اسکول آف انفارمیشن ٹیکنالوجی، انڈین انسٹی ٹیوٹ آف ٹیکنالوجی، دلّی، مہاجن امیجنگ سینٹر، دلّی اور شعبہ نفسیات، آل انڈیا انسٹی ٹیوٹ آف میڈیکل نے مشترکہ طور پر مطالعات کے نتائج باہمی تعاون حاصل کئے ہیں اور پرتیا ہارا اور دھرانا کے تصور کو تجرباتی طور پر ثابت کیا ہے اور اس کی توثیق کی ہے ، جس سے دماغی سرگرمی میں کمی واقع ہوئی اور مراقبہ کی گہری حالتوں میں جانے میں مدد ملی۔ اس نے مختلف تکنیکوں کی اہمیت کو اجاگر کیا ، جس میں پرتیاہارا اور دھرنا کے پہلو شامل ہیں۔
نئے مراقبی کرنے والوں میں اس کا اثر کم دکھائی دیا ہے ، جو اتنا مستحکم نہیں ہے ، جتنا کہ مراقبہ کرنے والے بتاتے ہیں لیکن مسلسل پریکٹس سے طویل عرصے میں اس میں تبدیلی آتی ہے اور اس سے مراقبہ زیادہ آسان ہو جاتا ہے ۔
اگرچہ ایم آر آئی نے دماغ کی لہروں کی غیر معمولی تصویر کشی کی ہے لیکن ای ای جی کے مقابلے یہ سست ہے ، جو دماغ میں مقامی کوریج کے بغیر نیورونل فائرنگ کے لئے ایک بہتر پراکسی ہے ۔ مستقبل کے مطالعات میں، محققین دماغ کی سست رفتاری کے دوران دماغی لہروں کو دیکھنے کے لئے بیک وقت ای ای جی / ایم آر آئی سرگرمی کو ریکارڈ کرنے کا ارادہ رکھتے ہیں اور دھیان اور سمادھی کی مختلف حالتوں میں مراقبہ کی اسپیشو ٹیمپورل ڈائنامک کو بہتر انداز میں بیان کریں گے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 6834
(Visitor Counter : 125
بجلی کی وزارت
بھارت میں پن بجلی کو فروغ دینے کے لئے کئے گئے اقدامات
نئی دہلی،10؍ اگست : بجلی اور نئی وقابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں بتایا کہ حکومت نے ملک میں پن بجلی کو فروغ دینے کے لئے ماضی میں کئی پالیسی اقدامات کئے ہیں، جن میں نیشنل الیکٹر سٹی – 2005، نیشنل ٹیرف پالیسی – 2016، نیشنل ری ہیبلی ٹیشن آف ری سیٹلمنٹ پالیسی – 2007 اور زمین کی حصولی ، بازآباد کاری اور ری سیٹلمنٹ قانون – 2013 میں منصفانہ معاوضہ اور شفافیت کا حق شامل ہے۔
حکومت نے 8 مارچ 2019 کو ہائیڈرو پاور سیکٹر کو فروغ دینے کے لئے بھی اقدامات جاری کئے ہیں، جس کے تحت مندرجہ ذیل شقیں بنائی گئی ہیں۔
- بڑے ہائیڈرو پروجیکٹ  کو قابل تجدید توانائی وسیلے کے طور پر قرار دینا۔
- ہائیڈرو پاور ٹیرف یعنی محصول کو کم کرنے کے لئے محصول سے متعلق معقول اقدامات۔
- فلڈ ماڈریشن ؍ اسٹوریج ہائیڈرو الیکٹرک پروجیکٹس کے لئے بجٹ سپورٹ۔
- بنیادی ڈھانچے یعنی سڑک اور پلوں کی لاگت کے لئے بجٹ سپورٹ۔
29 جنوری 2021 کو حکومت کی جانب سے 22-2021 سے 30-2029 کی مدت کے لئے ہائیڈرو پرچیز آبلیگیشن  ٹراجیکٹری کو بھی نو ٹیفائی کیا گیا ہے۔
یہ اقدامات یقینی طور پر پہاڑی خطوں اور ریاستوں میں ہائیڈرو پرو جیکٹ کی ترقی کے لئے خاص طور پر سود مند ثابت ہوں گے، جو دور دراز کے علاقوں میں واقع ہیں اور جہاں پروجیکٹ کی جگہ کے لئے بھاری بڑے سائز کے آلات اور مشینری کی نقل و حمل کے لئے سڑکوں و پلوں وغیرہ جیسے بنیادی ڈھانچے کی ترقی کی ضرورت ہے۔
۔۔۔۔۔۔۔۔۔۔۔۔۔۔۔۔۔۔

U-8055
(Visitor Counter : 127
زراعت اور کاشتکاروں کی فلاح و بہبود کی وزارت
دیہی علاقوںمیں زرعی اسٹارٹ اپ اداروں کی حوصلہ افزائی
زراعت اور کاشتکاروں کی فلاح و بہبود کے مرکزی وزیر جناب نریندر سنگھ تومر کے ذریعہ آج راجیہ سبھا میں ایک تحریری جواب کے تحت یہ اطلاع فراہم کی گئی کہ حکومت ہند کے تحت زراعت اور کاشتکاروں کی فلاح و بہبود کا محکمہ 2018-19 سے راشٹریہ کرشی وکاس یوجنا  کے تحت ’’اختراعی اور زرعی صنعت کاری ترقی‘‘ پروگرام نافذ کر رہا ہے، جس کا مقصد ملک میں انکیوبیشن ایکو نظام کو پروان چڑھا کر اور مالی تعاون فراہم کرکے اختراع اور زرعی صنعت کاری کو فروغ دینا ہے۔ اس محکمے نے اسٹارٹ اپ اداروں کی نشو و نما اور اس پروگرام کی نفاذ کاری کے لیے ملک بھر سے پانچ علمی شراکت داروں  اور چوبیس آر کے وی وائی زرعی کاروباری انکیوبیٹرس  مقرر کیے ہیں۔
اسٹارٹ اپ اداروں کو ملک بھر میں پروگرام کے تحت مقرر کیے گئے مختلف علمی شراکت داروں  اور آر کے وی وائی زرعی کاروباری انکیوبیٹرس  میں تربیت فراہم کرائی جاتی ہے اور پروان چڑھایا جاتا ہے۔ ان اسٹارٹ اپ اداروں کو تکنیکی اور مالی تعاون فراہم کرایا جاتا ہے تاکہ یہ منڈی میں اپنی مصنوعات، خدمات، کاروباری پلیٹ فارمس، وغیرہ لانچ کرسکیں۔ اس کے علاوہ انہیں کاروباری عملداری حاصل کرنے کے لیے ان کی مصنوعات اور آپریشنوں میں اضافہ کرنے کے لیے بھی سہولت فراہم کی جاتی ہے۔
اس کے علاوہ، علمی شراکت داران اور آر – اے بی آئی ادارے ان اسٹارٹ اپ اداروں کو فروغ دے رہے ہیں، جس کے لیے وہ ان کے پروڈکٹ، تکنالوجی تصدیق، سرٹیفکیشن، وغیرہ کے لیے انہیں مختلف اداروں اور تنظیموں سے مربوط کرتے ہیں ۔ حکومت ہند ان اسٹارٹ اپ اداروں کو مختلف متعلقہ فریقوں کے ساتھ مربوط کرکے ان اداروں کے فروغ کے لیے ایک پلیٹ فارم کے طور پر خدمات فراہم کرانے کی غرض سے زرعی اسٹارٹ اجتماعات، زرعی میلوں اور نمائشوں، ویبنارس، ورکشاپوں سمیت قومی سطح کے مختلف پروگراموں کا اہتمام کرتی ہے۔
پروگرام کے تحت، خیال/ شروعاتی مرحلے میں 5 لاکھ روپئے تک کی مالی امداد فراہم کی جاتی ہے، اور اسٹارٹ اپ کی تشکیل کے مرحلے میں 25 لاکھ روپئے تک کی مالی امداد فراہم کی جاتی ہے۔ ا ب تک، 75.25 کروڑ روپئے کے بقدر کے مالی تعاون کے ساتھ اس پروگرام کے تحت مجموعی طور پر 1176 زرعی اسٹارٹ اپ اداروں کو تعاون فراہم کرایا جا چکا ہے۔
اس کے علاوہ، حکومت ہند نے نوجوان صنعت کاران کو زرعی اسٹارٹ اپ ادارے قائم کرنے کے لیے حوصلہ فراہم کرنے کی غرض سے 2023-24 سے پانچ برسوں کے لیے 500 کروڑ روپئے کے بقدر کا ایک ’’مہمیزکار فنڈ ‘‘قائم کرنے کی تجویز کو منظوری دے دی ہے۔ مہمیز کار فنڈ ملک کے زرعی ایکو نظام کی تجدید کاری کی قوت کی حامل اختراعی تکنالوجیوں کے ساتھ کامیاب اسٹارٹ اپ اداروں کو آگے بڑھانے میں مددفراہم کرے گا۔ اس پہل قدمی سے کاشتکاروں کو زرعی پیداوار کی قیمتوںمیں اضافہ، بہتر سپلائی چین اور مارکیٹ کے روابط وغیرہ اور ملک کے دیہی علاقوں میں زرعی معیشت کو فروغ دینے میں بھی مدد ملے گی۔
مہمیز کار فنڈ پروگرام کے تحت، 2023-24 کے دوران ادارہ جاتی میکنزم اور کام کاج سے متعلق رہنما خطوط کی ترقی، زراعت اور متعلقہ شعبوں میں موجود مسائل کی شناخت، اعلیٰ اثرات اور اختراعی حل کے حامل زرعی اسٹارٹ اپ اداروں کا انتخاب، منتخبہ زرعی اسٹارٹ اپ اداروں کی حوصلہ افزائی کے لیے تکنیکی اور مالی تعاون اور صلاحیت سازی، وغیرہ جیسی مخصوص سرگرمیوں کا منصوبہ وضع کیا گیا ہے۔
وزیراعظم کا دفتر
وزیراعظم نے راجستھان میں سڑک حادثے کی وجہ سے جانیں تلف ہونے پر تعزیت کا اظہار کیا
وزیر اعظم جناب نریندر مودی نے راجستھان کے شہر باڑمیر میں ایک سڑک حادثے کی وجہ سے جانیں تلف ہونے پر گہرے رنج وغم کا اظہار کیا۔
وزیراعظم کے سرکاری ٹویٹ میں کہا گیا ہے :
‘‘ راجستھان کے باڑمیر میں ہوا سڑک حادثہ انتہائی افسوسناک ہے ۔اس میں جن لوگوں کو جان گنوانی پڑی ہے ، ان کے لواحقین کے تئیں میں اپنی گہری ہمدردی کا اظہا رکرتا ہو ں۔ خدا دکھ کی اس گھڑی میں انہیں صبر عطا کرے : وزیر اعظم ’’
قبائیلی امور کی وزارت
پردھان منتری خاص طور پر کمزور قبائلی گروہوں کے مشن کا مقصد خاص طور پر کمزور قبائلی گروہوں کی سماجی و اقتصادی حالت کو بہتر بنانا ہے
حکومت نے بجٹ 2024-2023 میں پردھان منتری پی وی ٹی جی ڈیولپمنٹ مشن کا اعلان کیا ہے۔ اس مشن کا مقصد خاص طور پر کمزور قبائلی گروہوں کے سماجی و اقتصادی حالات کو بہتر بنانا ہے تاکہ پی وی ٹی جی خاندانوں اور آبادیوں کو بنیادی سہولیات جیسے محفوظ رہائش، پینے کا صاف پانی اور صفائی، تعلیم تک بہتر رسائی، صحت اور غذائیت، سڑک اور ٹیلی کام کنیکٹویٹی، اور پائیدار معاش کے مواقع سے استفادہ کرنے کا موقع مل سکے۔ مشن کے تحت اگلے تین سالوں میں شروع کی جانے والی سرگرمیوں کے لیے درج فہرست قبائل کے ترقیاتی ایکشن پلان سے 15,000 کروڑ روپے کی دستیابی کا تصور پیش کیا گیا ہے۔
قبائلی امور کی وزارت اور اس سے منسلک دفتر کے افسران نے پی وی ٹی جی علاقوں کے فیلڈ دورے کیے ہیں اور افسران کی طرف سے پیش کی گئی رپورٹ کے مطابق یہ دیکھا گیا ہے کہ پی وی ٹی جی کی بستیوں کو سڑک اور انٹرنیٹ کنیکٹیویٹی سمیت بنیادی ڈھانچے کی سہولیات میں بہتری کے لیے توجہ مرکوز کرنے کی ضرورت ہے۔ اسکول سے فراغت حاصل کرنےکی شرح اور معاش کے مواقع کو بہتر بنانے کے لیے صحت اور تعلیم کی سہولیات کو مضبوط کرنے کی بھی ضرورت ہے۔
قبائلی امور کی وزارت مجموعی پالیسی کی منصوبہ بندی اور درج فہرست قبائل کی ترقی کے لیے پروگراموں کے تال میل کے لیے خصوصی اہمیت والی وزارت ہے۔ اس کے علاوہ، نیتی آیوگ کے ذریعہ 42 مرکزی وزارتوں / محکموں کو تعلیم، صحت اور اقتصادی بااختیار بنانے سمیت قبائلی ترقی کے لئے ہر سال اپنی کل اسکیم کے لئے مختص رقم کا کچھ فیصد مختص کرنے کے لئے لازمی قرار دیا گیا ہے۔ اسکیموں کی تفصیلات عوام کے مطالعے کے لئے https://stcmis.gov.in پر دستیاب ہیں۔ مزید برآں، قبائلی امور کی وزارت سماجی و اقتصادی ترقی اور اڈیشہ کے درج فہرست قبائل سمیت ملک بھر سے درج فہرست قبائل  کی شرکت کے لیے درج ذیل اسکیموں/پروگراموں کو بھی نافذ کر رہی ہے:-
- پردھان منتری آدی آدرش گرام یوجنا 
- آئین کے آرٹیکل 275 کے تحت گرانٹس
- III. پی وی ٹی جیز کی ترقی
- درج فہرست قبائل کی بہبود کے لیے کام کرنے والی رضاکارانہ تنظیموں کو امداد فراہم کرنا
- . پری میٹرک اسکالرشپ
- پوسٹ میٹرک اسکالرشپ
- طلباء کی اعلیٰ تعلیم کے لیے نیشنل فیلوشپ اور اسکالرشپ
- بیرون ملک مطالعہ کے لیے درج فہرست قبائل سے تعلق رکھنے والے طلباء کو نیشنل اوورسیز اسکالرشپ
- پردھان منتری جن جاتیہ وکاس مشن
- ایکلویہ ماڈل رہائشی اسکول
- درج فہرست قبائل کے لیے وینچر کیپیٹل فنڈز
- ٹی آر آئیزکے لیے امداد
یہ معلومات آج راجیہ سبھا میں قبائلی امور کے وزیر مملکت جناب بشویشور ٹوڈو نے ایک سوال کے جواب میں فراہم کیں۔
اسٹیل کی وزارت
اسٹیل پلانٹس نے زندگی بچانے والی 4686 میٹرک ٹن رقیق میڈیکل آکسیجن سپلائی کی ؛
اسٹیل پلانٹس 8100 بستروں والے اسپتال قائم کر رہے ہیں جن میں گیس کی شکل میں آکسیجن دستیاب ہے
نئی دہلی، 12مئی، 2021/بحران کی اس گھڑی میں قوم کے ساتھ اسٹیل برادری شانا بہ شانا کھڑی ہے۔ اسٹیل پلانٹس نے 10 مئی کو زندگی بچانے والی 4686 میٹرک ٹن رقیق میڈیکل آکسیجن سپلائی کی ہے۔ اس میں سیل کی طرف سے دی گئی 1193 میٹرک ٹن ، آر آئی این ایل کی طرف سے دی گئی 180 میٹرک ٹن، ٹاٹا گروپ کی طرف سے دی گئی 1425 میٹرک ٹن ، جے ایس ڈبلیو کی طرف سے دی گئی 1300 میٹرک ٹن آکسیجن شامل ہےاور بقیہ آکسیجن سرکاری اور پرائیویٹ شعبے کی دیگر اسٹیل کمپنیوں کی طرف سے گئی ہے۔ ملک میں رقیق میڈیکل آکسیجن کی کل پیداور بڑھ کر تقریباً 9500 میٹرک ٹن روزانہ ہو گئی ہے۔ اس سے نصب شدہ صلاحیت کے تقریباً 130 فیصد حصے کے استعمال کا اظہار ہوتا ہے۔ اسٹیل پلانٹس کی طرف سے ایل ایم او کی قومی پیداوار کا تقریباً آدھا حصہ فراہم کیا جا رہا ہے۔
اسٹیل پلانٹس میں صلاحیت ہے کہ وہ مختلف اقدامات کے ذریعے ایل ایم او کی سپلائی میں اضافہ کریں۔ ان اقدامات میں نائیٹروجن اور آرگن کی پیداوار میں کمی کرنا اور زیادہ تر پلانٹس میں صرف ایل ایم او تیار کرنا شامل ہے۔ عام طور پر ان کی ضرورت اپنے اسٹورج ٹینکوں میں ایل ایم او کا 3.5 دن کا حفاظتی اسٹاک رکھنے کے لیے ضرورت ہوتی ہے جسے بخارات بنایا جاتا ہے اور آکسیجن پلانٹس میں کوئی خرابی ہونے کی صورت میں اسے استعمال کیا جاتا ہے۔ اسٹیل کی وزارت کی طرف سے اسٹیل کمپنیوں کے ساتھ لگاتار مصروف رہتے ہوئے حفاظتی اسٹاک میں کمی کر کے اسے 0.5 دن کر دیا گیا ہے جس کی وجہ سے ایل ایم او کی سپلائی میں خاطر خواہ اضافہ ہوا ہے۔
اسٹیل پلانٹس اسپتال بھی قائم کر رہے ہیں جن میں 8100 بستر  یہ اسپتال پلانٹس کے علاقوں میں قائم کیے جا رہے ہیں جن میں گیس کی شکل میں آکسیجن کی سہولت موجود ہے۔
اسٹیل اور پی این جی کے مرکزی وزیر جناب دھرمیندر پردھان نے تیل ، گیس اور اسٹیل کے سرکاری یونٹوں سے بھی اپیل کی ہے کہ وہ آگے آئیں اور سبھی متعلقہ فریقوں کی حوصلہ افزائی کریں۔
۔۔۔
م ن ۔ اس۔ ت ح ۔
U –4437
(Visitor Counter : 99
سائنس اور ٹیکنالوجی کی وزارت
وائرس انفیکشن اور دماغی کینسر کے درمیان تعلق کی تفہیم
سائنس دانوں نے پتہ لگایا ہے کہ کینسر پیدا کرنے والا وائرس ایپسٹین بار وائرس نیورونل خلیوں کو متاثر کر سکتا ہے اور فیٹی ایسڈ، کاربوہائیڈریٹس اور پروٹین کے اجزاءجیسے بایومولیکیولز میں مختلف تبدیلیوں کی وجہ بن سکتا ہے، جس کے نتیجہ میں سینٹرل نروَس سسٹم اور دماغی کینسر جیسی بیماریاں لاحق ہو تی ہیں۔
ای بی وی وائرس انسانی آبادی میں وسیع پیمانے پر موجود ہے۔ عام طور پر یہ نقصان کا باعث ثابت نہیں ہوتا، تاہم امیونولوجیکل دباؤ اور امیونوکامپٹینس جیسی چند غیر معمولی صورتحال میں جسم کے اندرازسر نو سرگرم ہو جاتا ہے۔ جس کے نتیجہ میں خون کا کینسر جسے برکیٹ لیمفوما بھی کہا جاتا ہے، پیٹ کا کینسر، ملٹی پل سکلیروسیس و دیگر امراض لاحق ہو سکتے ہیں۔ شروعاتی مطالعات نے مختلف نیوروڈی جنریٹیو امراض میں ای بی وی کی موجودگی کے شواہد فراہم کیےتھے۔ تاہم، ابھی یہ پتہ نہیں لگایا جا سکا ہے کہ وائرس دماغ کے خلیوں کو کیسے متاثر کر سکتاہے۔
آئی آئی ٹی اندور کی ایک تحقیقی ٹیم ، دماغ کے خلیوں میں کینسر پیدا کرنے والے وائرس کے ممکنہ اثرات تلاشنے کے لیے، ایف آئی ایس ٹی اسکیم کے تحت سائنس و تکنالوجی کے محکمے  سے حمایت یافتہ رمن مائیکرو اسپیکٹرو اسکوپی تکنیک کو بروئے کار لائی۔ رمن افیکٹ پر مبنی تکنیک بایولوجیکل نمونوں میں حساس کیمیاوی تبدیلیوں کو تلاشنے میں ایک آسان اور قابل استطاعت وسیلہ ہے۔
اے سی ایس کیمیکل نیوروسائنس جریدے میں شائع شدہ مطالعہ سے ظاہر ہوتا ہے کہ وائرل انفلوینس کے تحت نیورونل خلیوں میں مختلف بایومولیکیولز میں بروقت اور بتدریج تبدیلیاں رونما ہو سکتی ہیں۔اس کے علاوہ، دماغ کے دیگر معاون خلیوں میں مشاہدہ کی گئی تبدیلیوں کے مقابلے میں یہ تبدیلیاں واضح تھیں۔
آئی آئی ٹی اندور میں انفیکشن بایوانجینئرنگ گروپ کے لیڈر ڈاکٹر ہیم چندر جھا کے ساتھ ساتھ ان کے طلبا اومکار انداری ، شویتا جکھمولا اور میناکشی کندپال پر مشتمل ایک ٹیم نے مٹیرئیل اینڈ ڈیوائس لیباریٹری  کے گروپ لیڈر پروفیسر راجیش کمار، اور ڈاکٹر دیویش کے پاٹھک اور محترمہ منوشری تنورپر مشتمل ٹیم کے ساتھ شراکت داری میں یہ پتہ لگایا کہ ان خلیوں میں مختلف اوقات میں عام بایومولیکیولر تبدیلیوں کا مشاہدہ کیا گیا۔ انہوں نے مشاہدہ کیا کہ وائرل انفلوینس کے تحت ان خلیوں میں لپڈ، کولیسٹرول، پرولین، اور گلوکوز مولیکیولز میں اضافہ رونما ہوا ہے۔ یہ بایومولیکیولر عناصر آخر کار خلیوں کے زبردست طریقہ سے اثر انداز ہونے میں اہم کردار ادا کرسکتے ہیں۔ اس کے علاوہ، اس مطالعہ نے یہ معلومات بھی فراہم کی ہے کہ کیا ان بایو مولیکیولر تبدیلیوں کو وائرس سے وابستہ اثرات اور نیورولوجیکل پیچیدگیوں سے مربوط کیا جا سکتا ہے۔
ڈاکٹر ہم چندر جھا نے کہا کہ ’’تحقیقی کام سینٹرل نروَس سسٹم کے مختلف حصوں میں ای بی وی سے متعلق بایومولیکیولر تبدیلیوں کو سمجھنے میں مدد فراہم کرتا ہے ، جس سے اعصابی نظام سے متعلق بیماریوں کی بہتر تفہیم ہوتی ہے۔‘‘
پروفیسر راجیش کمار نے کہا کہ یہ مطالعہ طبی نظام میں وائرس سے متعلق سیلولر پیچیدگیوں پر مطالعہ کا اہتمام کرنے میں رمن مائیکرو اسپیکٹرو اسکوپی - ایک قابل استطاعت اور غیر ناگوار تکنیک - کے فوائد کو عام کرنے میں بھی سودمند ہے۔اسے طبی نمونوں کی تجزیہ کاری میں دیگر تکنیکوں کے مقابلے میں سبقت حاصل ہے، جس کے لیے خلیات، ٹشیوز، اور اعضاء میں وائرس سے متعلق تبدیلیوں کا مطالعہ کرنے کے لیے جدید ترتیب و تنظیم کی ضرورت پیش آتی ہے۔
پبلی کیشن لنکس:
https://pubs.acs.org/doi/full/10.1021/acschemneuro.2c00081
DOI:10.1021/acschemneuro.2c00081
وزیراعظم کا دفتر
وزیراعظم نے نموایپ پرشائع غریب کلیان کے 9سال کو اجاگرکرنے والے مختلف النوع مواد کو ساجھاکیا
وزیراعظم جناب نریندرمودی نے نموایپ پرشائع غریب کلیان کے 9سال کو اجاگرکرنے والے مختلف النوع مواد کو ساجھاکیاہے ۔
وزیراعظم نے ٹوئیٹ کیا:
‘‘غریبوں کے لئے کام کرنے میں گزرنے والا ہرلمحہ ، ایک اعزاز اورسعادت دونوں ہیں ۔ہماراسفر جاری ہے ، جسے ہمدردی اورعزم کے ذریعہ تقویت حاصل ہوتی ہے ۔ نموایپ میں غریب کلیان کے 9سال کواجاگر کرنے والا مختلف قسم کا مواد موجود ہے ۔ اسے ضرور ملاحظہ کیجئے ۔’’
ارضیاتی سائنس کی وزارت
جنوب مغربی مانسون کی شمالی حد  باڑمیر ، بھلواڑہ ، دھول پور ، علی گڑھ ، میرٹھ ، انبالہ اور امرتسرمیں جاری ہے
نئی دلّی ، 22 جون / بھارتی محکمۂ موسمیات  کے موسم کی پیش گوئی کے قومی مرکز کے مطابق :

کل ہند موسم کا خلاصہ اور پیش گوئی کا بلیٹن
- جنوب مغربی مانسون کی شمال حد  مسلسل 26 ڈگری شمال ارض البلد / 70 ڈگری مشرق طول البلد ، باڑمیر ، بھلواڑہ ، دھول پور ، علی گڑھ ، میرٹھ ، انبالہ اور امرتسر میں جاری ہے ۔
- راجستھان ، مغربی اتر پردیش ، ہریانہ ، چندی گڑھ اور دہلی اور پنجاب کے بقیہ حصوں میں جنوب مغربی مانسون کی مزید پیشرفت آہستہ ہونے کا امکان ہے کیونکہ بڑے پیمانے پر موسم سازگار نہیں ہے اور عددی ماڈلز کے ذریعہ ہوا کا پیٹرن سے اس کی ساز گار حالت کا اندازہ نہیں ہوتا اور پیش گوئی کی مدت کے دوران خطے میں مسلسل بارش ہونے کے حالات ابھی نہیں بنے ہیں ۔
- ہوا کی کم رفتار کےاثر سے مانسون کی مشرقی اور جنوب مشرقی ہواؤں کا اتصال بہت کم ہے ۔ شمالی اڈیشہ ، مغربی بنگال ۔ سکم ، جھارکھنڈ ، چھتیس گڑھ اور بہار میں اگلے 5 دنوں میں کافی حد تک دور دور تک بارش کا امکان ہے ۔ اگلے 5 دن کے دوران گنگا کی ترائی والے مغربی بنگال اور اڈیشہ میں کہیں کہیں بھاری بارش بھی ہو سکتی ہے ۔ 22 اور 23 جون کو جھار کھنڈ ، ہمالیہ کی ترائی ، مغربی بنگال اور سکم میں 22 ، 24 اور 25 جون کو ، جب کہ بہار میں 22 جون ، 2021 ء کوکہیں کہیں تیز بارش کا امکان ہے ۔
- مرطوب جنوب مغربی ہواؤں میں استحکام کے اثر سے شمال مشرقی بھارت کے کچھ حصوں میں اگلے 5 دنوں میں دور دور تک بارش کا امکان ہے ۔ اگلے 5 دنوں میں آسام ، میگھالیہ میں کہیں کہیں بھاری بارش ہونے کا امکان ہے ۔ 22 اور 23 جون کو تری پورہ اور میزورم میں اور 25 جون ، 2021 ء کو اروناچل پردیش میں کہیں کہیں بھاری بارش ہو سکتی ہے ۔

Kindly download MAUSAM APP for location specific forecast & warning, MEGHDOOT APP for Agromet advisory and DAMINI APP for Lightning Warning & visit state MC/RMC websites for district wise warning.
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5775
(Visitor Counter : 106
کارپوریٹ امور کی وزارتت
ایم سی اے کے زیر اہتمام سولہ سے اکتیس اگست 2022 تک سوچھتا پندرہواڑہ
کابینی سکریٹریٹ اور پینے کے پانی اور صفائی ستھرائی کے محکمے کی ہدایات کے مطابق 16 سے 31 اگست، 2022 تک کارپوریٹ امور کی وزارت  میں سوچھتا پندرہواڑے کا اہتمام کیا جا رہا ہے۔
پروگرام کے ایک حصے کے طور پر ایم سی اے میں سوچھتا عہد کا اہتمام کیا گیا۔ یہ عہد کارپوریٹ امور کی وزارت کے سکریٹری نے کرایا۔ مزید یہ کہ پندرہواڑے کے حصے کے طور پر وزارت میں اس مدت میں زائد از ایک سرگرمیوں کا اہتمام کیا جائے گا جیسے ختم شدہ اور ناقابل استعمال اشیاء کو ٹھکانے لگانا۔ ان میں فرنیچر، پرانی فائلوں اور ریکارڈوں کا جائزہ اور انہیں ٹھکانے لگانا، سوچھتا پر ایک ویبینار اور سوچھتا پر مضمون نویسی شامل ہوں گی۔
وزارت کے دفاتر بشمول کارپوریٹ امور کے ڈائریکٹر جنرل کے تحت فیلڈ دفاتر سے منسلک مختلف قانونی حکام بھی اس دوران مختلف سرگرمیاں انجام دیں گے۔
ٹیکسٹائلز کی وزارت
مرکزی وزیر پیوش گوئل نے آل انڈیا ٹیکسٹائل ایسوسی ایشن سے خطاب کرتے ہوئے کپڑے کے شعبے کے لیے اشیا اور خدمات ٹیکس کی وصولی کو 5 فیصدسے بڑھا کر12 فیصد کرنے کے فیصلے کو ملتوی کرنے پر وزیراعظم کا شکریہ ادا کیا
برطانیہ ، متحدہ عرب امارات، کینیڈا، یورپی یونین اور آسٹریلیا جیسے بڑے ملکوں کے ساتھ جاری ایف ٹی اے سے متعلق بات چیت میں کپڑے کی مصنوعات کے لیے رعایتی محصول لینے پر خصوصی توجہ : پیوش گوئل
نئی دہلی،04جنوری،2022/ ٹیکسٹائل، کامرس اور صنعت، امور صارفین اور عوامی تقسیم کے مرکزی وزیر پیوش گوئل نے کہا ہے کہ صنعت اور حکومت بھارت کی کامیابی کی داستان میں شراکت دار ہیں اور یہی وقت ہے کہ جب اور بڑے نیز دلیرانہ اقدام کرکے کپڑے کی صنعت میں عالمی چیمپئن بنا جائے۔ہندوستان کی ٹیکسٹائل صنعت کی سرکردہ شخصیتوں کے ساتھ ایک ورچوئل بات چیت میں جناب گوئل نے مختصر مدت میں ملک کے 100 ارب ڈالر کے برآمداتی نشانے کو حاصل کرنے کے لیے تیزی سے کام کرنے پر زور دیا۔
سنٹرل بورڈ آف گڈز اینڈ سروسز ٹیکس کی 46ویں میٹنگ میں جناب گوئل نے ٹیکسٹائل سیکٹر کے لیے ٹیکس کی شرح 5 فیصد سے بڑھا کر 12 فیصد کرنے کے فیصلے کو ملتوی کرنے پر وزیر اعظم کا شکریہ ادا کرتے ہوئے کہا کہ یہ ٹیکسٹائل سیکٹر کے لیے نئے سال کا تحفہ ہے۔
ٹیکسٹائل کی صنعت کے لیے ٹیکسٹائل کی ترغیب دینے والی اسکیم کا ذکر کرتے ہوئے، انہوں نے کہا کہ یہ اسکیم انسان کے بنائے ہوئے ریشم اور ٹیکنالوجی کا استعمال کرتے ہوئے تیار کیے جانے والے ٹیکسٹائل کے میدان میں عالمی سطح پر ہندوستان کے نقشے کو مزید نمایاں کرے گی ۔ انہوں نے کہا کہ 10,683 کروڑ روپے کی اسکیم سے ملازمتوں کے 7.5 لاکھ براہ راست موقعے پیدا ہوں گے۔
مرکزی وزیر نے کہا کہ حکومت غیر ملکی تجارتی معاہدوں کے ذریعے ہندوستانی ٹیکسٹائل سیکٹر کے لیے نئی منڈیاں تلاش کرنے کی کوشش کر رہی ہے۔ انہوں نے کہا کہ برطانیہ، متحدہ عرب امارات، کینیڈا، یورپی یونین اور آسٹریلیا جیسے بڑے ملکوں کے ساتھ غیر ملکی تجارتی معاہدوں میں ٹیکسٹائل مصنوعات عائد کیے جانے والے رعایتی محصولات پر توجہ مرکوز کی جائے گی۔ سمرتھ یوجنا پر بات کرتے ہوئے، مرکزی وزیر نے کہا کہ 71 ٹیکسٹائل مینوفیکچررز، 10 صنعتی انجمن، ریاستی سرکار کی 13 تنظیمیں اور 4 علاقائی انجمنیں، 3.45 لاکھ مستفیدین کی تربیت اور ہنر مندی کی ترقی میں مدد کے لیے اس اسکیم میں شامل ہوئی ہیں۔
۔۔۔
ش ح ۔ اس۔ ت ح ۔
U –104
(Visitor Counter : 144
وزارت سیاحت
جناب جی کشن ریڈی اور جناب اشونی ویشنو نے آج دہلی کے صفدرجنگ ریلوے اسٹیشن سے رامائن سرکٹ پر چلنے والی بھارت گورو ٹورسٹ ٹرین کو ہری جھنڈی دکھائی
بھارت گورو ٹرینیں ملک کے تعمیراتی، ثقافتی اور تاریخی عجائبات کو دریافت کرنے کا موقع فراہم کریں گی: جناب جی کشن ریڈی
سیاحت، کلچر اور شمال مشرقی خطے کی ترقی کے مرکزی وزیر جناب جی کشن ریڈی نے ریلوے ، مواصلات ، الیکٹرانکس اور انفارمیشن ٹیکنالوجی کے وزیر جناب اشونی ویشنو کے ساتھ آج دہلی کے صفدر جنگ ریلوے اسٹیشن سے بھارت گورو ٹورسٹ ٹرین کو ہری جھنڈی دکھائی۔ یہ ہندوستان اور نیپال کو پہلی مرتبہ ایک سیاحتی ٹرین سے جوڑے گا۔
اس موقع پر اپنے خطاب میں جناب جی کشن ریڈی نے کہا کہ یہ ہندوستان اور نیپال کو جوڑنے والی پہلی ٹورسٹ ٹرین ہے، بھارت گورو ٹورسٹ ٹرین آج سے 18 دنوں کے لئے اپنی اولین رامائن یاترا شروع کر رہی ہے۔رامائن سرکٹ پر چلنے والی ٹرین کا پہلا سفر پہلی مرتبہ نیپال میں واقع مذہبی مقام جنک پور کا بھی احاطہ کرے گا۔ دیگر مشہور مقامات میں ایودھیا، نندی گرام، سیتا مڑھی، وارانسی، پریاگ راج، چتر کوٹ، پنچوتی ، ہمپی، رامیشورم اور بھدر چلم شامل ہیں۔
جناب ریڈی نے مزید کہا کہ سیاحت کی وزارت نے آئی آر سی ٹی سی اور ریلوے کی وزارت کے ساتھ مل کر کرشنا سرکٹ، بدھسٹ سرکٹ اور دیگر کئی سرکٹس کے لئے بھارت گورو ٹورسٹ ٹرینوں کی تجویز بھی پیش کی ہے۔ بھارت گورو ٹرینیں ملک کی بھرپور ثقافتی، روحانی اور تاریخی ورثے کو ہندوستان کے لوگوں کے سامنے لانے کی کوشش ہیں۔ بھارت گورو ٹرینوں کا منفرد تصور ریلوے کی وزارت نے پیش کیا تھا۔ اس سے ملک بھر میں بڑے پیمانے پر سیاحت کو فروغ دینے میں مدد ملے گی اور ملک کے تمام حصے کے لوگوں کو ملک کے تعمیراتی ثقافتی اور تاریخی عجائبات کو دیکھنے کا موقع ملے گا۔
جناب ریڈی نے مزید بتایا کہ ٹرینوں کے کوچوں کے بیرونی حصے کو بھارت گورو یا پرائڈ آف انڈیا کے طو رپر ڈیزائن کیا گیا ہے، جس میں ہندوستان کے مختلف پہلوؤں جیسے یادگار مقامات، رقص، یوگا، لوک آرٹ وغیرہ کواجاگر کیا گیا ہے۔
ریلوے کے وزیر جناب اشونی ویشنو نے کہا کہ یہ ہم سب کےلئے ایک تاریخی موقع ہے اور وزیراعظم جناب نریندر مودی کا اپنے شہریوں کو ایک تحفہ ہے۔ آج وزیراعظم کا ایک خواب پورا ہو گیا۔ جناب اشونی نے یہ بھی کہاکہ بھارت گورو ٹرین چلانے کا بنیادی مقصد ہندوستان کی متنوع صحافت اور بھرپور ورثے کو سامنے لانا ہے۔
بھارت گورو ٹورسٹ ٹرینوں کے نام سے آئی آر سی ٹی سی مرکزی موضوع پر مبنی سیاحت کو فروغ دینے کے لئے ان خصوصی آرام دہ ٹورسٹ ٹرینوں کو چلا رہی ہے۔ ٹرین کے کوچوں کی حال ہی میں تزئین کاری کی گئی ہے اور مختلف سہولیات اور خدمات کے ذریعے انہیں اپگریڈ کیا گیا ہے۔
وزارت دفاع
ساحلی محافظ دستے کی کارکردگی
نئی دہلی،02جنوری 2019؍رکشا راجیہ منتری سبھاش بھامرے نے آج لوک سبھا میں محترمہ پونم بین مادام کے سوال کے تحریری جواب میں بتا ہے کہ حکومت نے بھارت کے ساحلی علاقوں اور گہرے سمندر میں مختلف حالات اور نیرنگی حالات سے نمٹنے کے لئے کھوج اور بچاؤ کا ایک مضبوط بحری فریم ورک قائم کررکھا ہے۔اس کے تحت مشکلات کے شکار آن بورڈ ماہی گیری کی کشتیاں، کاروباری بحری جہاز وغیرہ بھی شامل ہیں۔ بحری سفر کے دوران سلامتی سے متعلق واقعات رونما ہوتے رہتے ہیں اور تلاش اور بچاؤ کا عمل سمندری طوفان وغیرہ کے دوران درکار ہوتا ہے۔ بھارتی ساحلی محافظ دستے کے ڈائریکٹر جنرل کو تلاش اور بچاؤ کے قومی بحری بورڈ کا چیئرمین قرار دیاگیا ہے اور ان کے تحت قومی ؍ساحلی ریاستی انتظامیہ ؍ایجنسیوں کے اراکین کام کرتے ہیں۔
ساحلی محافظ دستے کی منظور شدہ تعداد جو 2008ءمیں 8149 تھی وہ 2018 ءمیں بڑھ کر 16792ہوگئی ہے۔ اس طریقے سے 2008 میں جو افرادی قوت بھرتی کی گئی تھی اس میں 100 فیصد کا اضافہ ہوا ہے۔ آئی سی جی کے بحری جہاز اور اثاثے جدید ترین ٹیکنالوجی اور سازوسامان ؍نظام؍سینسروں سے آراستہ ہوتے ہیں، جن کے ذریعے ساحلی محافظ دستے کی نگرانی کی صلاحیت میں خاطر خواہ اضافہ ہوا ہے۔تمام تر حصولیابیوں کے معاملے میں درکار عملے کا خاکہ وضع کرتے وقت وافر تحقیق اور گفت و شنید و غور و فکر کا عمل انجام دیا جاتا ہے، تاکہ شامل کئے جانے والے نئے جہاز اور بحری اثاثے بہترین صورت میں مفید اور کارآمد ثابت ہوسکیں۔
ساحلی محافظ دستے کا ایک اسٹیشن ایک خاص فاصلے پر درپیش خطرات کو مدنظر رکھتے ہوئے، نیز فاصلے اور اس کے تقاضے کا لحاظ رکھتے ہوئے اور قرب وجوار میں واقع بحری اداروں اور سلامتی اداروں کی موجودگی اور موزونیت کو ذہن میں رکھتے ہوئے قائم کیا جاتا ہے۔ فی الحال گجرات کی ریاست میں مختلف مقامات پر 8اسٹیشن کام کررہے ہیں۔ اس کے علاوہ اس علاقے میں ایک سی جی ایئر انکلیو اور دو ضلع ہیڈ کوارٹرز بھی قائم ہیں، جو آئی جی سی چارٹر کو عملی جامہ پہناتے ہیں۔ لہٰذا فی الوقت گجرات میں کسی اضافی ساحلی محافظ دستے کے اسٹیشن کے قیام کا کوئی منصوبہ زیر غور نہیں ہے اور موجودہ اثاثے آئی جی سی چارٹر کے مطابق کسی بھی طرح کے حالا ت کا سامنا کرنے کے لئے پوری طرح سے اہل ہیں۔
U: 33
(Visitor Counter : 53